JohanHeinsen/ENO huggingface dataset:
Viborger Samler, 1832-09-04
J Paris havde man erholdt den "algierske Moniteur indtil den 11te August. En Dagsbefaling fra Hertugen af Rovigo lod vente et almindeligt Angreb af de arabiske Horder paa Staden den 18de eller 20de. De franske Forposter stode 3 Lieues fra Algier, hvor man var uden Frygt. Man talte desværre 3000 Syge blandt Garnisonen. Som det synes, var den et Complot i Værk mellem Ex Deien af Algier og hans forrige Undersaatter, der med stor Snildhed, blev drevet i selve Paris. Hans Hovedagent, ved Navn Hamdru Burchem, havde tilbragt nogle Dage i denne Stad, og ridst at forskaffe sig Anbefalingsbreve fra Kronprindsen og Krigsministeren til Hertugen af Rovigo. Men Denne kom dog paa Spo efter hans Jntriguer, og befalede ham, strax efter hans Ankomst til Algier at forlade Staden. Denne Agent stod i Forbindelse med Marseille ved en den bosat Maur. De Sammensvornes Hensigt var, i det Øieblik Deien landede, at bevirke en almindelig Opstand blandt de aradiske Stammer. J denne Hensigt havde Beduinerne samlet sig i stort Antal i Mitidjah og Belida hvilket vakte saa meget mindre Opsigt, da man just høitideligholdt Mewlud=Festen, Muhammeds Fødselsdag. Beduinerne havde tvende Kanoner, hvilke General Clauzel havde skjænket Staden Mitidjah, og som nu bleve betjente at nogle Deserteurer fra Fremmedlegionen. Man haa der, snart at betvinge Rebellerne, og har sendt 8000 Mand imod dem. En britisk Oberst Campbells Ankomst til Algier har vakt nogen Mistanke. J en Skrivelse fra Paris af 25de f. M. melder Børsenhalles Correspondent: "Man sagde idag paa Børsen, at Regjeringen havde bevilget den af Dor Pedros nærværende Charg d'assaires gjorte Begjæring, og tilladt, at danne en ridende Legion af de i Frankrig værende polske Flygtninger, at denne oprettedes med største Hurtighed og om kort Tid kunde indskibe sig. Man tilskriver ogsaa de portugisiske Anliggender de i flere Søehavne anordnede Tilderedelser. Vi give disse Efterretninger, uden at sætte ubetinget Troe til deres Ægthed."
Viborger Samler, 1832-09-04
Blandet. De nyeste Efterretninger fra Portugal af 19de August melde, at Don Miguels Flaade den foregaaende Dag havde forladt Mundingen af Douro og var seilet tilbage til Tajo. Dette virkede i London gavnligt paa de portugisiske Fonds. - Den engelske Regjering skal være kommen paa Spor efter en Sammensværgelse i Jrland hvis Explosion vilde være bleven frygtelig. Man har dog endnu meget faa Details om denne Sag. - Et legitimistisk fransk Blad paastaaer, at Kong Ferdinand af Spanien, flere Gange siden Julirevolutionen har egenhændigt skrevet til Carl X og Ex=Dauphinen, og nylig foreslaaet dem, at stille et af de skjønneste kongelige Slotte til deres Disposition, men faaet et taknemmeligt Afslag til Svar, da Dauphines Sundhedstilstand ikke kan taale det spanske Clima. - Kong Leopolds personlige Ven Baron Stockmar, er sendt i en fortrolig Mission til London. Man erfarer, at det er overdraget ham, at bevidne Conferenten hans Monarchs Misfornøielse med dennes nyeste Concessioner. - En befaling fra General Cubieres i Ancona har paalagt alle Fremmede det Alternativ, enten at vende tilbage til deres Hjem, eller at indskibe sig til Frankrig. Den 13de August er ansat som den peremtoriske Termin. Man kan forestille sig de Liberales Forfærdelse. - Jfølge Breve, fra Toscana har man der hæftet mange Personer af alle Stænder; ogsaa i Bologna og Forli have nogle Hæftelser fundet Sted. - Den pavelige Krigsmag, vil blive forøget til 22,000 Mand. Pavens storste Nød er Pengeforlegenhed; man staaer atter i Underhandling med Rothschild om et nyt Laan. - Matrosen Dennis Collins er af Kongen af England benaadet med Transportation paa Livstid. -
Viborger Samler, 1832-09-04
Privatefterretninger fra Alexandria melde, at en Capidschi=Baschi var ankommen dertil med Silkesnoren til Mehmed Ali, men at denne havde ladet ham selv qvæle i den.
Viborger Samler, 1832-09-04
Indenlandske Efterretninger. Kjøbenhavns Børs-Cours den 31te August. Hamborg 2 M. - a vista 214. Species 211. - Specier solgtes til 12 Mk. 10 s. Obligationer (uden Renter) 90 ½ A 91. Nationalbank-Obligationer (af Laanet den 3de Febr. 1820.) 102 Rbdlr. rede Sølv eller 107 1/2 Rbd. Sedler pr. 100 Rbdlr. rede Sølv. Disconto 4 pCent.
Viborger Samler, 1832-09-04
Kjøbenhavn. J Anledning af Forespørgsel fra forskjellige Amts øvrigheder er under 7de f. M. udstædt en Circulair Skrivelse til samtlige Amtsfattigdirectioner og Amtsskoledirectioner i Danmark, hvorefter ogsaa Amts fattigkasse-Regnskaberne ere at henregne til dem, som ifølge allerhøieste Resolution af 19de Novbr. 1828 skulle indsendes til Revision og Decision i Cancelliet m.m.
Viborger Samler, 1832-09-04
Hr. Pastor N. F. S. Grundtvig agter paa den Wahlske Boghandlings Forlag at udgive en Haandbog i Verdens=Historien, nærmest beregnet paa den studerende Ungdom, men dog lige læselig for alle dem, der ønske sig en lys og livlig Forestilling om det Mærkværdigste, der er skeet i Tidens Løb. Bogen vil udgjøre 3 Bind i stor Octav, hver omtrent paa 30 Ark, og Prisen, der vil beroe paa Subskribenternes Antal, skal ikke overstige 8 s. Arket.
Viborger Samler, 1832-09-04
Kjøbenhavns Torvepriser, d. 31te Aug. Rug, Tdn. 4 Rbd. 4 Mk. a 5 Rbd. 2 Mk. 8 s.; Hvede, Tdn. 7 Rbd. 4 Mk. 8 s. a 10 Rbd.; BygDradet, Tdn. 3 Rbd. 4 Mk. a 4 Rbd.; dito Gra det, Tdn. 3 Rbd. 1 Mk. a 3 Rbd. 4 Mk.; Havre, Tdn. 2 Rbd. 8 s. a 2 Rbd. 3 Mk.
Viborger Samler, 1832-09-04
Befordringer og Afgang. Under det danske Cancellie Den 11te Juler meddeelt Confirmation paa Bestalling for Procurator N. J. Hansen som Forstander ved Hospitalet i Varde.
Viborger Samler, 1832-09-04
Den 22de August er Sognepræst for Asterg og Faarup Menigheder i Aarhuus Stift, J. L. Jørgensen, bestillet til tillige at være Provst for Nørrebald Onsild og Gjerlew Herreder i Randers Amt; Cancellieraad, As. sossor i General-Toldkammer- og Commerce-Collegier samt Kammersecretair for den tydske Afdeling af bemeldte Collegii Secretariat, S. H. Jensen, beskikket til virkelig Justitsraad; Postmesterne i Aalborg, Ribe Nyekjøbing, paa Falster og Viborg: H. Sørensen, P. G. Neumann, A. F. Jantzen og H. H. V. Hansen, beskiltede til Cancellieraader.
Viborger Samler, 1832-09-04
Dampslibet Dania ankom fra Jylland til Kjøbenhavn Fredagen den 31te August, om Eftermiddagen Kl. 3 med følgende Passagerer. Fra Aarhuus, Baronesse Juel-Ryssensteen og Frøken Paulsen; Kammerskriver Blom; Frøkenerne Ø, og C. Blom; Cand. C. Weis og Student H. Weis Kbind. Levis; Jomfruerne Guldberg, Thorlacius, Hasselbasch og Butten, Cand. Pharm, Thorlacius; Pastor Haar; Mad. Appel; Cantor Kabell; Studenterne Heiberg, Møller og Birch; Hørkræmmer Petersen; Handelsfuldmægtigerne Philipsen og Zadit, Regimentsqvarteermester Timm; Garder Mogenstrup; Strædersvend Kiellerup.
Viborger Samler, 1832-09-04
Endnu et Væddemaal. Deres Excellence har i den Tale, med hvilken De modtog Hans Majestæt Kongen paa Væddekjørselsbanen ved Viborg, offentligen erklæret: At dersom de nyere Forslag angaaende Væddeløb og Maaden, hvorpaa Hesteavlen i Fremtiden formeentligen burde drives af Landmanden m. m. blive almindeligen iværksatte, vilde Saadant have de skadeligste Følger for Landet, da en af Statens rigeste Kilder saa godtsom ganske derved vilde udtørres, og Hesteavlen geraade i Forfald i den Grad, at, ligesom de ægte danske Hunde, bekjendte under Navnet Blændinger d. c. Dogger, næsten ikke meere findes i Landet, saaledes vilde den ægte danske og jydske Hest og faa Aar forgiæves søges, og selv den nuværende Generation vilde ved at nævne den jydske Hest, tale om Noget, der har været, men ikke meere er til."
Viborger Samler, 1832-09-04
Fremdeles har det behaget Deres Excellence at yttre Dem meget ufordeelagtigt om de Mænds Erfaringer og Kundskaber, der i den senere Tid offentligen have erklæret den danske og den jydske Hesteavl at være i Forfald, og De antager endogsaa, at dette er skeet, uden derfor at fremføre fyldestgjørende Beviis." Meget ubeskedent vilde det nu fra min Side være, at sammenligne min 10 aarige Erfaring i Hesteavlen (endskjøndt denne støtter sig paa Englands 20000. aarige Erfaring) med Deres Excellences 60 aarige Erfaring; men da jeg er iblandt dem, der offentligen have erklæret den danske Hesteavl for at være i Forfald, og da jeg fremdeles er den, fra hvem her i Landet 7de nyere Forslag angaaende Væddeløbene og Maaden, hvorpaa Hesteavlen i Fremtiden formeentligen burde drives af Landmanden m. m. ere udgaaede, saa vil Deres Excellence letteligen indsee og begribe, at den af Dem offentligen udtalte Mening ikke kan være mig ligegyldig, men at jeg skylder mig selv, saavelsom den Sag, hvis første Ordfører her i Landet jeg har været, offentligen at fremføre fyldestgjørende Beviis for den af mig fremsatte Paastand. I dette Øiemeed proponerer jeg Deres Excellence følgende Væddemaal: Enhver af os udsætter 4,000 Rbd., hvilken Sum tilfalder den Seirende. Enhver af os stiller 4 Heste, som for en Vogn, der er bebyrdet med 1000 Punds Vægt skulle tilbagelægge en Distance af otte danske Mile. Jeg udvælger hertil fire af mine sædvanlige Vognheste, som ere tillagte ved Fuldblods hingster med Landhopper og Deres Excellence udvælger 4 Heste af det Kongelige Frederiks borger Stutteri, som imidlertid ikke bør nedstamme fra engelske eller morgenlandske Hingster, men som bør være af den gamle ægte Frederiksborger Race. Vi udvælge hver en Voldgiftsmand, hvilke igjen udvælge Dommere. Den af Dem Udvalgte tager Plads paa min og den af mig Udvalgte tager Plads paa Deres Vogn. Veien fra Odense til Nyborg og derfra tilbage til Odense, fastsætter jeg som Stedet, paa hvilket Væddemaalet skal afgjøres. Tiden, paa hvilken dette Væddemaal skal afholdes, overlader jeg Deres Excellence at bestemme, kun at det finder Sted i næstkommende October Maaned og at jeg inden den sidste August kommer til Kundskab herom. Da jeg er af den Formening, at Alt, hvad Hesteavlen angaaer bør afholdes offentligt, saa tillader jeg mig at lade dette Brev indrykke i Maanedsskriftet for Hesteavl og Hestehold, og beder Deres Excellence om, ligeledes at lade Deres Svar til mig indrykke i samme Maanedsskrift. Med største Agtelse nævner jeg mig. Augustenborg Deres Excellences den 14de August 1832. stedste tienstvillige. C. August, Til Hertug til Slesvig=Holsteen.
Viborger Samler, 1832-09-04
Hs. Exc. Hr. Overkammerherre og Overstaldmester v. Hauch, Ridder af Elephanten a.
Viborger Samler, 1832-09-04
Bekjendtgjørelser. Løverdagen den 8de September begynder Hovedexamen i Viborg Cathedralskole og vedvarer til den 21de Septbr. - Med Demitteenderne holdes mundtlig Prøve Jra Tirsdagen den 11te til Fredagen den 14de. - Disciplenes Forældre og Værger samt andre Velyndere af den videnskabelige Underviisning indbydes herved til at hædre Skolen med Deres Nærværelse.
Viborger Samler, 1832-09-04
ærbodigst Hasselbalch.
Viborger Samler, 1832-09-04
Til Efterretning for dem, som maatte ønske ved undertegnede Compagnie at erholde Silterhed imod Tab ved Jldsvaade af deres rørlige Eiendomme, bekjendtgjøres herved. Præmierne hvorfor Meubler og Effecter samt Var og Kreature forsikkres ere efter Bygningernes Beskaffenhed, den mindre eller større Fare for Antændelse som det Forsikkrede er underkastet og den forsittrede Sums Størrelse, fra 1/4 indtil 1 1/4 pCt. aarligen.
Viborger Samler, 1832-09-04
Hos Compagniets Commissionairer, der ere forsynede med Police-Blanketter, og authoriserede til at antage Forsikkringer, findes tillige Tabeller, der nøiere udvise, hvil ten Præmie, der i de forskjellige Tilfælde bliver at erlægge: Compagniets Commissionairer i Nørre Jylland ere i Aalborg, Hr. Kammerraad Lund. Aarhuus, - Agent Rogind. Cheltoft, - Toldkasserer Bay. Fredericia, Brandinspecteur Brosbøll. Frederikshavn, - Chirurg Hollmann. Grenaae, - Kjøbmand Schmidt. Hjørring. - N. Christensen. Holstebroe, - Kæmnerkasserer Wang. Horsens, - Overkrigscommissair Holst. Kolding. - Fuldmægtig Worck. - Krigsassessor Arntzen. Nibe, Randers, - Cancellieraad Stabel. - Stiftscasserer Andersen.
Viborger Samler, 1832-09-04
Ribe, Ringkjøbing. - Kammerassessor Thorlacius, Stagen. - Strandingscommissionair Nørgaard. Skive, - Procurator Thorup. Thisted, - Postmester Carstensen. - Borgercapitain Warthoe. Varde, - Capitain Munck R. af D. Veile, Viborg. - Boghandler Dons.
Viborger Samler, 1832-09-04
Jøvrigt bemærkes at Compagniets Beholdning ved det 33te Assurance Aars Slutning den 30te September 1831 efter Udbyttets Fradrag var i rede Sølv, Sølv. samt Sedler. . . . . . . 1,230,723 Rbd. 72 s.
Viborger Samler, 1832-09-04
Compagniets Resico var den 30te Juni 1832. . . . . 8,312,733 Rbd. 32 s. Kjøbenhavn, i Directionen for det almindelige BrandAssurance-Compagnie paa Vare og Effecter, den 1ste Septbr. 1832. Engelhart. Hammerich. Lassen. Møller.
Viborger Samler, 1832-09-04
For en Mandsperson kan til førstkommende 1ste October faaes et Overværelse tilleie og om forlanges Kost i Huset. H. P. Høyer.
Viborger Samler, 1832-09-04
En Smed og en Snedter, Tømmer= eller Dreier Svend lan strax faae Arbeide hos J. C. Philipsen i Viborg.
Viborger Samler, 1832-09-04
At Eieren af Seylgaard i Funder Sogn, Hids Herred, Viborg Amt, Hr. Asmus Pape er efter Stiftamtets Decret af 16de dennes sat under Værgemaal og Undertegnede derefter beskikket til Værge for ham bringes herved til samtlige Vedkommendes Kundskab; paa det at Disse behagentlig maatte henvende sig til mig i alle de Anliggender, hvori Hr. Pape ifølge heraf ikke har Ret til selv at handle Hinge Præstegaard ved Viborg, 25de August 1832. J. H. Stabell, Provst og Sognepræst for Hinge, og Winderslev M. M.
Viborger Samler, 1832-09-04
At Hvalpsunds Færge i en Tid af 8te Dage tegnet fra 6te Septbr. næsttl. vil blive taget paa Land, for at repareres; det bliver herved bekjendtgjort. Hobroe 31te August 1832. Jansen.
Viborger Samler, 1832-09-04
Placat. Efter Requisition af vedkommende Udlægshaver, bliver Hovedgaarden Aunsberg i Sjørslev Sogn, Lysgaard Herred, Viborg Amt af Hartkorn Jordskyld, 26 Tdr. 7 Skpr. 2 Fdkr. 2 1/2 Alb. og Skovskyld 2 Tdr. 1 Skpe. 3 Fdkr. 1 ½ Alb. med Tilliggende og Tilhørende samt Sjørslev Kirke med Konge-Korn- og Qvægtiende af tiendeydende Hartkorn 60 Tdr. 6 Skpr. 1 Alb., stillet til 3de Auctioner, som afholdes : Løverdagen den 22de September d. A.
Viborger Samler, 1832-09-04
Løverdagen den 6te October d. A. og Onsdagen den 24de October d. A. hver Dags Formiddag Kl. 10. De 2de første Auctioner, afholdes paa mit Contoir men den 3die paa Aunsberg. Gaarden, hvis Bygninger ere gode og vel indrettede, ligger i en meget behagelig Egn. Den har et meget betydeligt Areal af god Agermark og gode Enge, ligesom og store og gode Skove. - Nærmere Underretning vil iøvrigt kunne erholdes hos Eieren paa Gaarden, Prortietair Djørup. Dette bekjendtgjøres herved overeensstemmende med Placaten af 22de April 1817 til Liebhaberes og Creditorernes Efterretning. Lysgaard og Hids Herreders Contoir. Dalsgaard den 23de August 1832. H. H. Holm.
Viborger Samler, 1832-09-04
Creditorerne i Stervboet, efter den her i Byen afdøde, forhenværende Raadstue=Tiener Palle Schandorff. indkaldes herved inden 12 Ugers Forløb at møde og anmelde og bevise deres Fordringer for Skifte=Retten i Viborg. Ligeledes indkaldes den Afdødes Arvinger, som ere opgivne at være: den Afdødes Sønner Jens Peder og Peder Pallesen, samt Datter Ellen Catrine med lovligt Varsel at møde og lagttage deres Tar under Skiftet. Samling i Boet er berammet at holdes den 4de Septbr. d. A. Kl. 9 Formiddag paa Raadhuset. Viborg den 16de August 1832. F. D. Bett. lagt af R. P.
Viborger Samler, 1832-09-07
Øveste Postefterretnin¬
Viborger Samler, 1832-09-07
Portugal. J Oporto staae Sagerne endnu paa samme Fod. Siden Nederlaget ved Santo Redondo den 7de August hvor Villaflor med 4500 Mand blev slaaet af General Povoas, efter Angivende med 7000 Mand, og mistede 329 Døde og Fanger tilligemed en Haubits og en pundig Kanon, hvorpaa han i stor Uorden trak sig tilbage til Staden, ere de Constitutionelle saa at sige indsluttet i Staden og en Omkreds af omtrent 2 Mile. Den engelske og den franske Legion toge ingen Deel i hiin ulykkelige Fægtning. Med mere Energie vilde Miguelisterne have kunnet bemægtige sig Villanova, ja endog være trængte ind i Oporto tilligemed de Constitutionelle. Den til Døden dømte Obersts Dom er af D. Pedro formildet til Galeistraf og Ærens Fortabelse.
Viborger Samler, 1832-09-07
Den miguelistiske Hærs Forposter staae kun een eller to engelske Mile fra de Constitutionelles. General Sta. Martha staaer med 8000 Mand mellem Baltar og Penasiel og General Povoas med omtrent 7000 paa den sydlige Side af Douro, og har udstrakt sine Positioner til 20 Mile østlig for Landeveien fra Lissabon. Uagtet man i Oporto taler med stor Foragt om disse Tropper, saa indrømmer dog den engelske Brigade, at Sta. Marthas Soldater fægtede over al Forventning godt ved Ponte Forreira. Dog viser det liden Energie hos Anførerne, at de lade Don Pedro med en Haandfuld Folk i Besiddelse af den anden Stad i Kongeriget. Dennes hele Styrke bestaaer af 8000 Mand regulaire Tropper, nemlig 6000 Mand Linietropper, 1000 Frivillige eller Emigranter, 400 Englændere, hvoraf Halvdelen er ombord paa Flaaden som Marinesoldater, og 310 Franskmænd. Omtrent 4000 Nationalgardister indøves. Hertil kommer endnu 50 Cavalleri ster og 8 Kanoner. Til Stadens Forsvar er gjort Alt, hvad der kan gjøres for en aaben Stad, og den vil upaatvivleligen kunne forsvare sig mod den Styrke, der nu staaer imod den men hvis D. Miguel lader 20 a 25,000 Mand rykke frem og Staden angribe paa eengang fra alle fire Landeveie, da kan det let komme til at see misligt ud. - Andre Efterretninger fra Oporto lyde gunstigere, men synes at beroe paa løs Rygter. Saaledes skal en stærk Guerillas=Bande have erklæret sig for Donna Maria og have angrebet og adsplittet en Afdeling af 500 Miguelister. Ligeledes hed det, at der herskede stor Gjæring i Provindserne Algarve og Alentejo. Den constitutionelle Flaade forstærkes ivrigt, og Don Miguels Flaade er i den usleste Tilstand vendt tilbage til Lissabon, Admiral Sartorius vilde den 19de ogsaa afseile derhen og fortsætte Blokaden. - Franske Blade meddele Efterretninger fra Madrid af 23de August, ifølge hvilke en Coureer fra Lissabon skulde have bragt Beretning om et forenet Angreb paa Oporto fra Land og Søesiden, der var afslaaet med betydeligt Tab. Frankrig.
Viborger Samler, 1832-09-07
Det er sandsynligt, at det doctrinaire Partie vi seire ved Indretningen af det nye Ministerium; man nævner især Guizot og Thiers. - Nylig tilmeldtes det Politiepræfecten i Paris at der existerede en Plan til at stikke flere Kirker i Brand om Natten, Politiet tog sine Forholdsregler, og Alt forblev roligt. - St. Simonianerne Enfentin, Duverier og Chevalier ere dømte hver til et Aars Fængsel og 100 Francs i Mulct. - Fyrst Talleyrand har havt en lang Audients hos Kongen; han bliver for det Første i Paris, hvor man ikke kan undvære ham. Man taler nu mere end nogensinde om Kamrenes Sammenkaldelse til d. 3die Octb.
Viborger Samler, 1832-09-07
En Conference af Deputerede afholdtes nylig i denne Anledning hos Hr. Laffitte, for at bevæge Kongen til dette Skridt. - Ogsaa Carlisterne have nylig havt en Forsamling hos en Grev Floirai.
Viborger Samler, 1832-09-07
Der tales om Meddelelser fra Holyrood, der skulle have gjort meget Jndtryk, især da man erfarede, at den afsatte Familie atter havde erholdt Pengeunderstøttelse fra et nordisk Cabinet. - En betydelig Flaade udrustes i Toulon. - Den Deputerede v. Schonen er nylig i Moulins paa sin Gjennemreise bleven overfalden og mishandlet.
Viborger Samler, 1832-09-07
Kjøbenhavn. Hs. Maj. Kongen har allernaadigst udnævnt dansk Consul i St. Petersborg, Hr. C. Klein, til Ridder af Dannebrogen. Ligeledes har Hs. Majestæt allernaadigst forundt Fyrværker Deiret Dannebrogsmændenes Hæderstegn.
Viborger Samler, 1832-09-07
Den hertil ankomne yngre Prinds af Hessen, er General i russisk Tjeneste.
Viborger Samler, 1832-09-07
Den 31te August (Morgen) døde Hs. Excell. Generallieutenant v. Lorenz, Storkors af Dannebrogen, 84 Aar gammel.
Viborger Samler, 1832-09-07
Odense, 4de Septbr. Nu kan vi Odenseer ogsaa snalke med om Hestevedderidt, heats Fuld og Halv-Blod o. s. v. Jgaar Formiddags fra Kl. 10 til 1 havde et talrigt Publikum af Os, forøget ved en Mængde Tilreisende fra Landet, ja endog fra andre Provindser, den Fornøielse, at see den første Indretning af det Slags aabnet under Hs. kgl. Høiheds Prinds Guvernørens og hans durchl. Hr. Svogers, Hertugen af Sl. Holst. Augustenborg, høie Overtilsyn og Bestyrelse. Blandt Veddeløbs=Hestene udmærkede sig tvende af Hr. Fischer fra Augustenborg medbragte: en bruun Hingst Norman, som vandt 1ste Præmie 400 Rbdr. r. S. i første Løb, og Hoppen Mirza, der vandt 1ste Præmie i 4de Løb: 140 Rbd. og Grev v. Petersdorffs lysebrune Hingst Charivari, som vandt 1ste Præmie i 2det Løb, 300 Rbdr. r. S. De Ovrige kom Maalet meere eller mindre nær.
Viborger Samler, 1832-09-07
De fornemme Jockejer vare klædte paa Engelsk, i blaa og røde Silketrøier, Kasketter, gulfravede Støvler, o. s. v. Men en rask Dreng Kløyt kaldet paa Fynsk, havde ogsaa blandet sig imellem Rytterne i sin simple Trøie og Lærreds Buxer, ridende uden Sadel og Stigbøiler; han vandt dog ogsaa en Priis, og Hs. igl. Høihed havde derhos den Naade at bemærke, og forunde ham Beviis paa sin høie Tilfredshed. Om de idag foretagne Løb, forbeholder Man sig at meddele det Videre.
Viborger Samler, 1832-09-07
Kjøbenhavns Børs-Cours den 4de Septbr. Hamborg 2 M. - a vista 214. Species 211. - Specier solgtes til 12 Mk. 10 1/2 s. Obligationer (uden Renter) 9½ A 91. Nationalbank-Obligationer (af Laanet den 3de Febr. 1820. 102 Rbdlr. rede Sølv eller 107 1/2 Rbd. Sedler pr. 100 Rbdlr. rede Sølv. Disconto 4 pCent.
Viborger Samler, 1832-09-07
Aldre Postefterretninger. Frankrig.
Viborger Samler, 1832-09-07
I Avignon er der den 16de August forefaldet urolige Optrin. Slagterne høitideligholdt deres Skyts patrons Fest. Ved denne Leilighed deelte de sig i to Afdelinger: Patrioterne, med en flyvende trefarvet Fane, og Legitimisterne tilligemed deres Koner, klædte i hvidt og grønt; Begge dandsede La Forandole. Da de stødte paa hinanden, kom det til Haandmænge, og der gaves Saarede paa begge Sider. Den bevæbnede Magt adskilte de Stridende; men om Aftenen forsamlede Carlisterne sig paa et Caffehuus, bragte Carl X et Vivat, og plantede en hvid Fane, hvorpaa Tumulten fornyedes og vedvarede indtil Kl. 11. La Tribune er formedelst 10 paaankede No. af dette Blad domt til en anseelig Pengestraf og Redacteuren til Fængsel. Derimod bleve Le Journal du Commerce og Le Messager der ligeledes vare anklagede i Anledning af Juniurolighederne, frikjendte. Hr. Mauguin forsvarede den sidstnævnte Tidende, og erklærede ved denne Leilighed sin afgjorte Misbilligelse af den daværende Rebellion.
Viborger Samler, 1832-09-07
Man fortæller, at der i Algier skal dannes et nyt Beduinregiment, som skal sendes til Paris, for den at vænne Mandskabet til europæiske Sæder. Et saadant Regiment vilde i Tilfælde af en Opstand, gjøre fortræffelig Tjeneste. I Du de la religion læses Følgende: Kort for Omstyrtelsen af Carl X Throne fik Hr. de Lafayette det Jndfald, at gjøre en Reise, for at prøve Stemningen i Departementerne med Hensyn til den i Værk værende Revolution. Man mindes hans høitidelige Indtog i Lyon, med en romersk Triumphator Post, og den kongelige Anseelse han der i flere Dage gav sig. Dette var paa en Maade Forspillet til det Dictatur som han siden udovede i Hötel de ville, og bidrog maaskee ikke lidet til den Catastrophe, der kort efter traf det kongelige Huus. Nu see vi ogsaa Hr. Odillon Barrot at søge sin Lykke paa lignende Maade i Departementerne. Han er vel ikke dragen ind i Rigets anden Stad; men han er dog nu i Strasburg, og spiller der den samme Rolle, som hans glimrende Mønster i Lyon. Det vilde sandeligen være haard for den yngre Linie, hvis dette skulde have saa onde Følger for den, som Lafayettes Oration havde for den Ældre." Laa Garette melder, at de i Paris studerende Preussere have faaet Befaling af deres Regjering at reise hjem. Gamle polske Officierer, som i længere Tid have opholdt sig i Frankrig, levere en meget fordeelagtig Skildring af den franske Hærs Tilstand. De forsikkre, at den i enhver Henseende kan maale sig med den hvori Napolcons Hær befandt sig før det russiske Feldttog, ja at den hist og her endog overgaaer hiin. Navnligen roses meget Cavalleriets Tilstand, der dog ellers i lang Tid har været Franskmændenes svageste Vaaben.